《夜泊韩泷宿昌黎庙下感异梦醒闻泷声作》
明代·邓云霄

九折风波一叶舠，醉眠还觉梦魂劳。怪看皓月闻雷雨，谁遣空岩落海涛？

远谪何辞烟瘴恶，孤标终仰斗山高。夜来亲听昌黎语，只有文章属自操。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。